Jyllandsposten, 1840-04-21
For den, som under stræng Retsindighed tilsidesætter egen Vinding for Lovens Bud, behøves ingen Jndskrænkning. Men om man tør nære saa høie Tanker om enhver Landbrænder turde maaskee ikke være hævet over enhver Tvivl. Kun maa jeg bemærke, at naar en skærpet Control er anseet og befundet nødvendig for Brænderierne i Hovedstaden og Kjøbstæderne, maa den vel ogsaa erkiendes hensigtsmæssig for Brænderierne paa Landet. J modsat Fald kan Mangel af den Opmærksomhed, dette vigtige Anliggende har Krav paa, ret vel uformærket foraarsage en aarlig Mindre-Jndtægt af ikke langt fra 100,000 Rbd. i den Sum, som af denne Næringsgreen ellers af den rette Vei gjennem de Handelspladse, hvor Toldsteder ere etablerede, vilde komme Finantserne tilgode. Saafremt den udhævede Summa maatte ansees for at være høit angivet, tillader jeg mig i den Anledning blot den bemærkning, at der i første roeskildske Stænderforsamling er fremlagt aabenbart Beviis for, at Finantserne alene ved 3 Landbrænderier i Sjælland i et langt Tidsrum har havt et Tab af 20,000 Rbd., skriver tyve Tusinde Rigsbankdaler, om Aaret, hvormed der, uagtet Stændernes kraftfulde Andragende om, at disse og alle øvrige Land brænderier, i Henseende til Afgiften, snarest muligt maatte vorde stillet paa en lige Fod med Kjøbstæderne, endnu ingen Forandring er foregaaet. Og da den her omhandlede Næringsbedrift saaledes synes at være et betydningsfuldt fædrelandsk Anliggende, der ei alene har en stor Jndvirkning paa en talrig Borgerklasses Velfærd, men ogsaa paa den anseelige Jndtægt, som deraf tilflyder Statskassen, saa har jeg, støttet paa nogen lokal Kundskab til Land- og Kjøbstads gjensidige Forhold, og den Erfaring, som 30 Aars Virksomhed i dette Fag har givet mig Leilighed til at erhverve, ikke villet tilbageholde de Tanker, som Anskuelsen over denne Gjenstand har fremkaldt, til nøiere Overveielse for de Autoriteter, denne vigtige Sag nærmest vedkommer. P. C. Hansen. Anm. Landbrænderiernes Oprettelse trindt om i Landet har opvakt stor og vistnok begrundet Beængstelse hos Kjøbstædborgerne, som hidindtil ansaae denne Erhverv for en af de betydeligste. Paa en Tid, da de fleste Kjøbstæder, som bekjendt, ere haardt bebyrdede ved trykkende Skatter og Communeafgifter, vilde derfor intet Stød være føleligere, end naar Landbrænderierne med saadanne Begunstigelser vilde vorde etablerede, at ingen Kjøbstædborger dermed kunne concurrere. Nærværende Afhandling af P. C. Hansen, fremsat i Fædrelandet, finde vi af saa stor Betydning, at vi skylde Bladets Læsere, her at meddele den in extenso, idet vistnok enhver Upartisk med Forfatteren maa tiltræde den Mening: "at saafremt Landbrænderierne ikke vedvarende skulde begunstiges paa Kjøbstædernes og Statskassens Bekostning, hvor ingen daglig Control kan føres, kan dette alene forebygges derved at hele Afgiften bliver lagt paa Kiedelen, efter den Qvantitet Brændeviin, som derved daglig kan tilvirkes, eller muligt ved den anden Forholdsregel, Forfatteren foreslaaer, at Mæskekarrene ikke maatte være mindre endKjeddelens Jndhold 4 Gange, samt at ikke færre end 3 saadanne Kar til een Tid maatte indrømmes Eieren til fri Brug. Bliver ikke disse eller lignende Forholdsregler tagne ved Landbrænderiernes Establissement, vil man derfor snart høre eenstemmige Besværinger fra alle Kjøbstædbrænderier, som allerede ere haardt nok beskattede og underkastede det skarpeste Tilsyn. Altfor liden Grund har man desuden til at stole paa, at Landboerne ei skulde benytte sig af den givne Leilighed til at undgaae Toldopsynet, hvor saadant uden Vanskelighed i fleersidig Henseende lader sig udføre under den nærværende Beskatningsmaade, deels da Landboeren almindeligt anseer det for en ligefrem Selvfølge, at man bør kunne gjøre sig selv sine Producter saa indbringende som muligt, deels da gammel Erfaring idetmindste i Jylland har viist, at man tidligere endog paa enkelte Herregaarde har kappedes om den størst mulige Production af Brændeviin, som er tilvirket ved ulovlig anlagte Brænderier, og deels da Landmanden, ved mange Midler kan præcavere sig mod Controllens pludselige Overrumpling. At man i Jylland derpaa har godt Greb, viiste sig til ingen Tid bedre end for flere Aar tilbage paa Nabogaardene Allinggaard og Gravballegaard, hvor endog betydelige ulovlige Brænderier i lang Tid med Force bleve drevne. Begge de ældre Eiere geraadede imidlertid engang i Uenighed, som havde til Følge, at Eieren af Gravballegaard blev optaget af den første Gaards Eier ved at kjøre igjennem dennes Gaard. Denne Affront, vil man sige, havde til Følge, at Eieren af Allinggaard, ved hemmelig Angivelse for ulovligt Brænderi, blev visiteret; men det gik dennegang, som saa ofte tidligere, at Kjeddelen blev kjørt udi Skoven, forinden Toldofficianterne indfandt sig, saa det havde Udseende af, at Alt kun var puur Bagvaskelse. Jkke længe derefter skal Eieren af Gravballegaard have havt en herlig stor Brænding færdig til Afsvaling, men pludseligt lod Raabet af et Jilbud – man vil sige fra Nabogaarden – "at Visiteurerne hvert Øieblik kunde ventes." Her vare gode Raad dyre. Kort efter saae man imidlertid det klare Brændeviin at gjennemstrømme alle Gaardens Rendestene, om Kjeddelen ogsaa her kom paa Reise i Skoven vides ikke. Af saadanne Exempler kunde opvises mange. Udbredelsen af ulovlige Brænderier i visse Strøg i Jylland, ere altfor bekjendte. Stor Billighed taler vistnok for, at Landbrænderier, især paa større Gaarde, kunne finde Sted, men at disse da, med Hensyn til Afgiften, stilles paa lig Fod med Brænderierne i Kjøbstæderne, synes Billigheden, ogsaa at nødvendiggjøre. Et bedrøveligt Exempel paa, hvor lidet endog Stændernes Besværinger ændses, er imidlertid Forfatterens Anførsel, at der ved den første Stænderforsamling i Roeskilde blev fremlagt aabenbart Beviis for, at Finantserne alene ved 3 Landbrænderier i Sjælland i et langt Tidsrum aarlig har lidt et Tab af 20,000 Rbd., uden endnu mindste Forandring dermed er foregaaet. Det gielder nu intet mindre, end aarlig at forebygge flere Tønder Gulds Tab for Finantserne og dertil flere Kjøbstædborgeres Ruin, i Sandhed en Gjenstand, der fortjener den alvorligste Droftelse!